 **ОБЩИНСКИ СЪВЕТ - ПЛОВДИВ**

# Р Е Ш Е Н И Е

**№ 506**

**ВЗЕТО С ПРОТОКОЛ № 22 ОТ 20. 12. 2012 г.**

О Т Н О С Н О : *Приемане на План-сметка за приходите и разходите за поддържане на чистотата, сметосъбирането и сметоизвозването за 2013 г. и определяне на промилите за облагане с такса за битови отпадъци*

ПО ПРЕДЛОЖЕНИЕ НА: инж. Иван Тотев – Кмет на Община Пловдив

На основание чл. 21, ал. 1, т. 7 и чл. 21, ал. 2 от ЗМСМА, във връзка с чл. 66 и чл. 67 от ЗМДТ и чл. 16 от Наредбата за определянето и администрирането на местните такси и цени на услуги на територията на Община Пловдив и предвид изложените в предложение с вх. № 12ХІ-506 от 19. 11. 2012 г. фактически основания, Общински съвет – Пловдив

Р Е Ш И :

1. На основание чл. 66 ал. 1 от Закона за местните данъци и такси утвърждава План-сметка за приходите и разходите за поддържане на чистотата, сметосъбирането и сметоизвозването за 2013 година, съгласно *Приложение № 1* и приема за сведение *Приложение № 2* – Справка за очакваните постъпления от такса за битови отпадъци за 2013 година.

2. На основание чл. 63, чл. 66 и чл. 67 от ЗМДТ и чл. 16 от Наредбата за определянето и администрирането на местните такси и цени на услуги на територията на Община Пловдив, определя следните такси за битови отпадъци за 2 0 1 3 година:

А) За жилищни и вилни имоти на граждани в регулационните граници, върху данъчните оценки: 1.5 на хиляда

В това число:

* За сметосъбиране и сметоизвозване 0.7 на хиляда;
* За обезвреждането на битовите отпадъци в депа

или други съоръжения вкл. отчисленията по чл. 60

и чл. 64 от ЗУО 0.4 на хиляда;

* За чистотата на териториите за обществено ползване 0.4 на хиляда.

Б) За нежилищни имоти на граждани в регулационните граници – застроени, използвани за стопански цели, подали декларации по чл. 19 ал. 1 и 2 от Наредбата за определянето и администрирането на местните такси и цени на услуги на територията на Община Пловдив за ползване на брой и видове съдове – на база договорените бройки и видове съдове, кратност на вдигане и утвърдените калкулации за еднократно извозване на съответния вид.

За еднократно извозване, обработка в депа/други съоръжения и чистотата на териториите за обществено ползване, както следва:

Б.1. За съд тип „К У К А” – общо 16 лева

В това число:

* За сметосъбиране и сметоизвозване 12 лева
* За обезвреждането на битовите отпадъци в депа

или други съоръжения вкл. отчисленията по чл. 60

и чл. 64 от ЗУО 4 лева

Б.2. За съд тип „Б О Б Ъ Р” – общо 51 лева

В това число:

* За сметосъбиране и сметоизвозване 39 лева
* За обезвреждането на битовите отпадъци в депа

или други съоръжения вкл. отчисленията по чл. 60

и чл. 64 от ЗУО 12 лева

Определянето на годишната такса за облагане да става съобразно договорената кратност за извозване.

Във връзка с прилагането на чл.18 ал. 1 точка 1 буква „в” от Наредбата за определянето и администрирането на местните такси и цени на услуги на територията на Община Пловдив, освен горните такси се събира и такса за чистотата на териториите за обществено ползване 2.8 на хиляда върху данъчната оценка на имота.

В) За нежилищни имоти на граждани в регулационните граници - застроени, използвани за стопански цели, неподали декларации по чл. 19, ал. 1 и 2 от Наредбата за определянето и администрирането на местните такси и цени на услуги на територията на Община Пловдив – върху данъчните оценки 5.3 на хиляда

В това число:

* За сметосъбиране и сметоизвозване 1.5 на хиляда;
* За обезвреждането на битовите отпадъци в депа

или други съоръжения вкл. отчисленията по чл. 60

и чл. 64 от ЗУО 1.0 на хиляда;

* За чистотата на териториите за обществено ползване 2.8 на хиляда.

Г) За имоти на граждани, незастроени, върху данъчните оценки:

За чистотата на териториите за обществено ползване 0.4 на хиляда

Д) За застроени жилищни и нежилищни имоти на граждани, извън регулационните граници, за които не е организирано обслужване, върху данъчните оценки:

За чистотата на териториите за обществено ползване 0.4 на хиляда.

Е) За жилищни и вилни имоти на предприятия, включително и фирми на еднолични търговци в регулационните граници – върху данъчните оценки 1.4 на хиляда

В това число:

* За сметосъбиране и сметоизвозване 0,8 на хиляда;
* За обезвреждането на битовите отпадъци в депа

или други съоръжения вкл. отчисленията по чл. 60

и чл. 64 от ЗУО 0.4 на хиляда;

* За чистотата на териториите за обществено ползване 0.2 на хиляда.

Ж) За нежилищни имоти на предприятия, включително и фирми на еднолични търговци, подали декларации по чл. 19, ал. 1 и 2 от Наредбата за определянето и администрирането на местните такси и цени на услуги на територията на Община Пловдив за ПОЛЗВАНЕ НА БРОЙ И ВИДОВЕ СЪДОВЕ – на база договорираните бройки и видове съдове, кратност на вдигане и утвърдените калкулации за еднократно извозване на съответния вид.

За еднократно извозване, обработка в депа/други съоръжения и чистотата на териториите за обществено ползване, както следва:

Ж.1. За съд тип „К У К А” – общо 16 лева

В това число:

* За сметосъбиране и сметоизвозване 12 лева
* За обезвреждането на битовите отпадъци в депа

или други съоръжения вкл. отчисленията по чл. 60

и чл. 64 от ЗУО 4 лева

Ж.2. За съд тип „Б О Б Ъ Р” – общо 51 лева

В това число:

* За сметосъбиране и сметоизвозване 39 лева
* За обезвреждането на битовите отпадъци в депа

или други съоръжения вкл. отчисленията по чл. 60

и чл. 64 от ЗУО 12 лева

Определянето на годишната такса за облагане да става съобразно договорената кратност за извозване.

Във връзка с прилагането на чл. 18, ал. 2, точка 1, буква „в” от Наредбата за определянето и администрирането на местните такси и цени на услуги на територията на Община Пловдив, освен горните такси се събира и такса за чистотата на териториите за обществено ползване 2.8 на хиляда върху отчетната стойност на имота.

З) ЗА НЕЖИЛИЩНИ ИМОТИ НА ПРЕДПРИЯТИЯ, ВКЛЮЧИТЕЛНО И ФИРМИ НА ЕДНОЛИЧНИ ТЪРГОВЦИ, НЕПОДАЛИ ДЕКЛАРАЦИИ по чл. 19, ал. 1 и 2 от Наредбата за определянето и администрирането на местните такси и цени на услуги на територията на Община Пловдив – върху отчетната стойност на имота. 5.3 на хиляда

. В това число:

* За сметосъбиране и сметоизвозване 1,5 на хиляда;
* За обезвреждането на битовите отпадъци в депа

или други съоръжения вкл. отчисленията по чл. 60

и чл. 64 от ЗУО 1.0 на хиляда;

* За чистотата на териториите за обществено ползване 2.8 на хиляда.

И) За нежилищни имоти на предприятия, включително и фирми на еднолични търговци извън регулационните граници, за които не е организирано обслужване – върху отчетните стойности:

* За чистотата на териториите за обществено ползване 2.8 на хиляда.

К) За предоставени за ползване общински нежилищни имоти таксата се заплаща от ползвателите с учредено вещно право, като се изчислява пропорционално върху отчетната стойност на ползвания имот или част от него или според количеството на отпадъците, ако е подадена декларация по чл. 19 ал. 1 и 2 от Наредбата за определянето и администрирането на местните такси и цени на услуги на територията на Община Пловдив, съгласно т. 2 буква „Ж” и буква „З” от решението.

Л) Не се заплаща такса за незастроени общински терени, или части от тях, които не се ползват за стопанска дейност.

М) Общинските и държавните училища заплащат Такса за битови отпадъци за 2013 година по 4.90 лв. за „брой ученик” – редовна форма на обучение. Броят на учениците се определя по информационната система на Министерството на образованието, младежта и науката „АДМИН М” към 01.01.2013 година.

. В това число:

* За сметосъбиране и сметоизвозване 1.39 лв;
* За обезвреждането на битовите отпадъци в депа

или други съоръжения вкл. отчисленията по чл. 60

и чл. 64 от ЗУО 0.92 лв;

* За чистотата на териториите за обществено ползване 2.59 лв.

3. Задължава общинската и районните администрации да договорят с предприятията и едноличните търговци и физическите лица за нежилищните имоти кратността на сметоизвозването, като тя не може да бъде по-малко от един път седмично.

4. Събирането от Дирекция „Местни данъци и такси” на Община Пловдив на такса за битови отпадъци, определена на база декларираните брой, вид съдове и кратност на вдигането им, да става само срещу представени официално сключени двустранни договори.

5. На основание чл. 57 от ЗУО задължава общинската администрация да включи в бюджета на Общината за 2013 година на приход и на разход определените в план-сметката средства.

МОТИВИ: Настоящото решение се прие на основание чл. 21, ал. 1, т. 7 и чл. 21, ал. 2 от ЗМСМА, във връзка с чл. 66 и чл. 67 от ЗМДТ и чл. 16 от Наредбата за определянето и администрирането на местните такси и цени на услуги на територията на Община Пловдив. Фактически основания: необходимост от възстановяване на пълните разходи на Общината по предоставяните услуги: сметосъбиране и сметоизвозване, поддържане чистотата на териториите за обществено ползване и обезвреждане на битовите отпадъци в депа или други съоръжения.

----------------

РАЗГЛАСЯВАНЕ:

1. в-к „Марица” – 27.12. 2012 г.;

2. Интернет страницата – 27. 12. 2012 г.;

3. Инф. табло – пл. „Ст. Стамболов” № 1 – 27.12.2012 г.